《题广州浴日亭》
宋代·刘弇

谁识咸池万顷中，源流穷处与天通。气蒸古木千岩晓，浪拍扶桑四远红。

焰焰骊珠初出海，腾腾乌翼渐摩空。不须更问乘槎客，只此波间是月宫。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。